                                                                                JRPJI-KUL-2027-29    OBRAZEC 4 VZOREC POGODBE
MESTNA OBČINA MARIBOR, Ulica heroja Staneta 1, 2000 Maribor, identifikacijska številka za DDV: SI12709590, (v nadaljevanju MOM), ki jo zastopa župan Aleksander Saša ARSENOVIČ
in 

……………………………………………………………………………………….…………………., davčna številka: ………………………, (v nadaljevanju: izvajalec), ki ga zastopa ……………………….
skleneta naslednjo

P  O  G  O  D  B  O

o sofinanciranju kulturnega programa v letih 2027-2029
1.  člen

S to pogodbo se MOM zavezuje za sofinanciranje, izvajalec pa za izvedbo kulturnega programa v letih 2027, 2028 in 2029, opredeljenega v 2. in 3. členu te pogodbe (v nadaljevanju: program), ki je bil izbran z odločbo št. …………………. z dne ………………..  na podlagi Javnega razpisa za izbor kulturnih programov, ki jih bo v letih 2027 - 2029 sofinancirala Mestna občina Maribor (JRPJI-KUL-2027-29).
2. člen

Skladno s cilji in kriteriji javnega razpisa sofinancira MOM:

	NA RAZPISNEM PODROČJU: 




	PROGRAM (naziv):



	CELOTNA VREDNOST PROGRAMA (V EUR): 

	ŠTEVILKA ZADEVE: 




Kulturni program izvajalca, ki je predmet sofinanciranja s strani MOM, se nanaša na leta 2027, 2028 in 2029.
MOM bo v letu 2027 navedeni program sofinancirala v višini do
…………………..EUR

(z besedo: ………………………………….. evrov, ../100).

3. člen

Cilji, vsebina in izvedba programa je določena z vsebinskim in organizacijskim opisom programa ter z njegovo finančno konstrukcijo v prijavnem obrazcu razpisa JRPJI-KUL-2027-29, oziroma v usklajenem in s strani pristojnega urada MOM potrjenem izvedbenem letnem načrtu programa, če so v izvedbi programa načrtovane spremembe glede na podatke v prijavi; usklajen in potrjen letni izvedbeni načrt programa (v nadaljevanju: usklajen letni plan) je priloga pogodbe. 

4. člen 

MOM bo do višine pogodbenega zneska sofinancirala upravičene stroške programa, ki izpolnjujejo navedene pogoje:

· so stroški dela zaposlenih, programski materialni stroški, posredni operativni stroški, stroški nakupa opreme in investicijskega vzdrževanja, ki so neposredno povezani s programom in nujno potrebni za pripravo in izvedbo programa,

· so skladni z načeli dobrega finančnega poslovanja glede stroškovne primernosti in stroškovne učinkovitosti,

· so/bodo dejansko nastali,

· so/bodo prepoznavni in preverljivi na osnovi izvirnih dokazil (verodostojnih knjigovodskih listin, ki opredeljujejo nastale poslovne dogodke)
· niso in ne bodo istočasno financirani iz javnih sredstev od drugih sofinancerjev programa (dvojno financiranje),
· niso in ne bodo istočasno predmet sofinanciranja iz drugih razpisov Mestne občine Maribor.

Neupravičeni stroški projekta vedno predstavljajo breme, ki ga nosi izvajalec programa.

Morebitna prekoračitev celotne izvedbene vrednosti programa glede na prijavljeno oziroma vrednost programa v usklajenem letnem planu ne bremeni MOM.

5. člen

MOM bo program sofinancirala po dvanajstinah oziroma v enakih mesečnih dotacijah za čas trajanja programa v letu 2027. V višini prve dotacije bo MOM upoštevala mesečne kvote do časa  sklenitve pogodbe.  

MOM se obvezuje, da bo izvajalcu nakazala sredstva iz 2. člena te pogodbe pod pogoji kot so opredeljeni v tej pogodbi praviloma dvajseti dan v mesecu na transakcijski račun izvajalca št.:
	SI56 


6. člen
Izvajalec mora predložiti podrobni program dela s finančnim načrtom za naslednje koledarsko leto najkasneje do 15. novembra tekočega leta. 
Izvajalec se obvezuje, da bo najkasneje do 15. avgusta 2027 predložil MOM delno vmesno poročilo o izvedbi programa v prvem polletju 2027. Delno vmesno poročilo o izvedbi programa vključuje navedbe o obsegu izvajanja programa v obdobju poročila, doseženih ciljih izvajanja programa ter delno finančno poročilo o izvajanju programa, ki vsebuje zbirne preglede stroškov dela zaposlenih pri izvajanju programa, programskih materialnih stroškov in posrednih operativnih stroškov, kakor tudi prihodkov za izvajanje in od  izvajanja programa v času, ki ga zajema delno vmesno poročilo. 
Izvajalec se obvezuje, da bo do konca februarja 2028 MOM posredoval končno vsebinsko in finančno poročilo o izvedbi programa v letu 2028 vključno s specifikacijo stroškov celotnega realiziranega programa. Poročilo bo pripravil skladno z navodili Urada za kulturo in mladino MOM ter ga oddal na predpisan način. V končnem vsebinskem poročilu bo izvajalec podrobneje opisal realiziran obseg in doseganje ciljev izvedenega programa na način, ki omogoča primerjavo z opisom programa v prijavnem obrazcu ali usklajenem letnem načrtu programa. Končno finančno poročilo mora vključevati odhodke za vse upravičene stroške programa ter prihodke izvajalca za program – primerljivo s finančnim planom (finančno konstrukcijo) v prijavi programa na razpis oziroma v usklajenem letnem planu. Odhodki morajo biti specificirani po vrstah porabe in vsebovati vse podatke, ki omogočajo naknadno spremljanje namenske porabe sredstev. Vsebinsko ter finančno poročilo o izvedbi programa mora omogočati oceno in preverbo, ali je bil program realiziran v skladu z načrtovano izvedbo in to pogodbo. Izvajalec mora poročilu priložiti tudi dokazila o dogodkih v okviru programa  (dokazni izvodi, koncertni listi, objave kritik, foto, video materiali, medijski odzivi, ipd.). Pristojna služba lahko zahteva od izvajalca dopolnitev poročila, če na osnovi predloženega poročila ne more oceniti obsega in kakovosti realiziranega programa. 
Rok za oddajo končnega oziroma delnega vmesnega poročila se lahko spremeni samo na podlagi predhodnega soglasja sofinancerja ob pisno utemeljenem razlogu izvajalca.
Potrditev Urada za kulturo in mladino o ustreznosti končnega poročila izvajalca je pogoj za nadaljnje sofinanciranje programa v naslednjem letu veljavnosti te pogodbe. 
7. člen

V nadaljnjem letu sofinanciranja programa po tej pogodbi bo MOM zagotavljala izvajalcu sredstva v skladu s proračunskimi možnostmi do višine zneska za leto 2027. Po sprejetju proračuna za leti 2028 oz. 2029 bo MOM na podlagi obravnave poročila o izvedbi programa v letih 2027 oz. 2028 in programa dela s finančnim načrtom za leti 2028 oz. 2029 določila zneske sofinanciranja za leti  2028 oz. 2029, pri čemer bodo upoštevani dejanski stroški in prihodki programa v preteklem letu in morebitna odstopanja v obsegu in kakovosti programa glede na v vlogi prijavljen oz. usklajen program. 
Če se bo proračunski obseg sredstev za leti 2028 oz. 2029 za sofinanciranje kulturnih programov v javnem interesu spremenil, se bo v istem deležu višine spremembe razpoložljivih sredstev spremenila tudi višina sofinanciranja programa.
O zneskih za leti 2028 in 2029 bodo izdane izvajalcem nove odločbe. Obseg, rok in način zagotavljanja sredstev ter roki in način poročanja za naslednja leta sofinanciranja bodo dogovorjeni z aneksi k tej pogodbi za tekoče leto pogodbenega sofinanciranja. 

8. člen

V primeru nastopa sprememb pri izvajalcu, ki lahko vplivajo na izpolnitev pogodbenih obveznosti (npr. sprememba pomembne sestavine programa), je izvajalec o tem dolžan obvestiti MOM takoj, najpozneje pa v roku 5 dni od nastopa spremembe. Hkrati mora izvajalec MOM obvestiti o razlogih, ki narekujejo spremembe. MOM lahko v primeru bistvenih sprememb programa ali v primeru, da le-te niso pravočasno sporočene, odstopi od pogodbe.
V primeru nastopa sprememb na strani MOM (če se v času veljavnosti pogodbe zmanjša sofinanciranju programa namenjen obseg proračunskih sredstev, ali če bi z zakonom predvideni ukrepi za izvrševanje proračuna preprečevali izpolnitev namenov financiranja po tej pogodbi v pogodbeno predvidenih rokih) lahko v takem primeru pogodbena partnerja spremembe dogovorita z aneksom k tej pogodbi. 
Če se po podpisu pogodbe zmanjša obseg sredstev, ki je v proračunu MOM namenjen za kulturo do takšne mere, da izpolnitev pogodbe za financiranje kulturnega programa ni več mogoča, se pogodba na predlog MOM razveže.

Izvajalec mora izvesti tolikšen del programa, ki ustreza do razveze prejetim sredstvom v skladu s pogodbo, razen če taka izpolnitev ni smiselna. V tem primeru mora vrniti sredstva, ki jih je prejel in niso bila porabljena za izvršitev dejavnosti oziroma izvedbo programa, ki je bil predmet pogodbe.
9. člen
Izvajalec mora dokumentacijo o izvajanju, stroških in prihodkih programa hraniti ter na zahtevo MOM tudi predložiti pristojni službi MOM, ki ima v okviru zakonskega roka kadarkoli pravico vpogleda vanjo. 

10. člen

MOM ima pravico sorazmerno zmanjšati svoj delež sofinanciranja, ali odstopiti od pogodbe, če ugotovi:
· da izvajalec ne omogoča oziroma preprečuje nadzor MOM iz predhodnega člena,

· da izvajalec programa ne izvaja, ali ga izvaja oziroma ga je izvedel v bistveno zmanjšanem obsegu in/ali nižji kakovosti od načrtovane,

· da prikazani stroški ne sodijo med upravičene stroške programa,

· da viri financiranja programa presegajo upravičene stroške programa,
· da delež MOM presega 70% celotne vrednosti programa,

· da prihaja do dvojnega financiranja upravičenih stroškov programa iz javnih sredstev,

· če se iz razlogov, ki jih povzroči izvajalec, bistveno zmanjša interes kulturne javnosti za program,
· da nastopijo okoliščine iz 15. člena te pogodbe,
· da je izvajalec pridobil sredstva MOM na osnovi neresničnih podatkov oziroma je pogodba zaradi razlogov iz 16. člena nična.

V primeru, da pristojni urad MOM utemeljeno sklepa o nastanku okoliščin iz predhodnega odstavka, ali da izvajalec ne omogoči MOM vpogleda v dokumentacijo iz 9. člena te pogodbe, ali prisotnosti na dogodkih programa iz 16. člena te pogodbe, ali v primeru neodzivnosti izvajalca na pozive MOM, lahko MOM začasno zadrži plačilo mesečnih dotacij izvajalcu do razjasnitve stanja. MOM v takem primeru izvajalca pisno obvesti o razlogih zadržanja plačila ter ga pisno pozove, da v določenem roku dostavi potrebna dokazila, podatke ali pojasnila, oziroma izvede MOM nad izvajanjem programa nadzor iz 9. člena. 

11. člen

MOM lahko odstopi od pogodbe in terja od izvajalca vračilo vseh ali sorazmernega dela že plačanih sredstev v primeru, da izvajalec ne posreduje delnega vmesnega poročila ali končnega poročila iz 6. člena ali tega v roku, ki ga določi MOM, ne dopolni, ali ga dopolni nepopolno, v primeru, da se izvajalec ne odziva na pozive MOM, oziroma, če MOM na podlagi vmesnega poročila, končnega poročila ali izvedenega nadzora ugotovi katero od okoliščin iz prvega odstavka predhodnega člena. 
Če MOM po izvedenem plačilu in v zakonskem roku ugotovi, da je izvajalec pridobil sredstva na osnovi neresničnih navedb, ali da je pogodba nična zaradi razlogov iz 17. člena, zahteva od izvajalca vračilo že plačanih sredstev skupaj z zamudnimi obrestmi, ki tečejo od datuma nakazila sredstev MOM izvajalcu. 
V primeru naknadno ugotovljenega neizpolnjevanja pogojev oz. prenehanja izpolnjevanja pogojev  v času sofinanciranja programa, lahko Mestna občina Maribor spremeni odločitev ter s prijaviteljem ne sklene aneksa oziroma od pogodbe odstopi. 
12. člen

Če MOM na podlagi končnega poročila izvajalca ugotovi, da je zaradi razlogov iz druge, tretje, četrte ali pete alineje 10. člena te pogodbe izvajalec dolžan vrniti del izplačanih sredstev, izvajalec pa program kontinuirano izvaja v naslednjem letu veljavnosti pogodbe in ne obstajajo razlogi za prekinitev te pogodbe, lahko MOM za razliko zmanjša pogodben obseg financiranja v naslednjem letu sofinanciranja programa.
Izvajalec se s to pogodbo obvezuje, da bo v primeru zahteve MOM za vračilo sredstev iz razlogov, navedenih v 10. in 11. členu te pogodbe, vrnil nakazana sredstva MOM z zamudnimi obrestmi, v roku 8 dni od dneva prejema zahtevka pristojne službe MOM. Sredstva bo nakazal na TRR MOM št.: SI56 0127 0010 0008 403.

13. člen

Izvajalec lahko odstopi od pogodbe s trimesečnim odpovednim rokom.
Izvajalec lahko odpove pogodbo brez odpovednega roka v naslednjih primerih:
· če pridobi druge vire financiranja,

· če primerljiv program izvaja drug izvajalec, 

če se brez krivde izvajalca bistveno zmanjša interes kulturne javnosti za izvedbo programa.
V primerih iz predhodnega odstavka velja, da izvajalec prekine pogodbo brez obveznosti do MOM, če že realiziran del programa ustreza deležu že izplačanih sredstev MOM glede na skupna pogodbena sredstva sofinanciranja, sicer mora vrniti MOM sorazmerni delež plačanih sredstev.
14. člen

Izvajalec se obvezuje, da bo v primeru, če v času izvajanja programa pridobi dodatna sredstva iz javnih virov za financiranje programa iz te pogodbe (npr. sredstva iz evropskih razpisov, iz državnih razpisov ipd.), o tem obvestil MOM najkasneje v 8 dneh po prejemu sklepa ali odločbe o dodatnih javnih sredstvih.   

Izvajalec lahko dodatna sredstva iz predhodnega odstavka ali druga dodatna sredstva nameni širjenju obsega ali uvajanju dodatnih vsebin programa, ki se financira po tej pogodbi, glede na navedbe v prijavi oziroma v usklajenem letnem planu programa, kar mora pisno opredeliti kot dopolnitev programa, ki postane priloga pogodbe.

Pogodbeni strani soglašata, da bosta v primeru, ko bi želel izvajalec z dodatnimi javnimi sredstvi dofinancirati program v pogodbenem obsegu in vsebinah, ponovno uskladili finančno konstrukcijo programa. Če bi z dodatnimi javnimi sredstvi vsi prihodki izvajalca za program presegli upravičene stroške programa, se zmanjša pogodben znesek sofinanciranja MOM.

15. člen

Izvajalec s podpisom pogodbe potrjuje, da ima zagotovljene prostore, opremo, in druge pogoje, potrebne za izvajanje prijavljenega programa. V kolikor pride do sprememb v zagotavljanju prostorov ali drugih pogojev za izvajanje programa, ki spreminjajo možnosti izvajanja programa v času financiranja programa po tej pogodbi, je izvajalec dolžan o tem obvestiti Urad za kulturo in mladino MOM in predložiti nova ustrezna dokazila o izpolnjevanju pogojev za izvajanje programa. Urad za kulturo in mladino MOM lahko v primeru ugotovitve izvajalčeve nezmožnosti izvajanja programa oz. bistvenega odstopanja od pričakovane kakovosti programa glede na razpisno prijavo (oz. usklajen program) iz razloga neustreznih pogojev ravna po določbah 10. ali 11. člena te pogodbe.
16. člen

Izvajalec se obvezuje, 
· da bo v obveščanju javnosti o izvajanju kulturnega programa na primeren način objavil, da program sofinancira tudi Mestna občina Maribor,

· da bo napovedi programa in njegovo vsebino predstavil na mestnem spletnem portalu o kulturi v Mariboru (www.kultura.maribor.si),

· da bo članom strokovne komisije MOM, ki je ocenjevala program v razpisnem postopku, oz. predstavnikom Urada za kulturo in mladino omogočil udeležbo oz. prisotnost na značilnih dogodkih programa. O terminih in lokaciji dogodkov bo vsaj deset dni pred dogodkom obvestil Urad za kulturo in mladino ter v primeru vstopnin za dogodek posredoval dve brezplačni vstopnici. 
17. člen

Pogodbeni stranki sta zavezani k dolžnemu ravnanju glede preprečevanja korupcije, pri čemer izrecno veljajo določbe prvega odstavka 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri), da je pogodba nična, če »kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

· pridobitev posla ali

· za sklenitev posla pod ugodnejšimi pogoji ali

· za opustitev dolžnega nadzora nad izvajanjem pogodbenih obveznosti ali

· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku«.
18. člen

Skrbnik pogodbe s strani izvajalca je ………………………….

Skrbnik pogodbe s strani MOM je Nataša Kocjančič.
19. člen

Morebitna nesoglasja v zvezi z izvajanjem te pogodbe bosta stranki reševali sporazumno, če sporazum ne bi bil mogoč, pa pred pristojnim sodiščem v Mariboru.

20. člen

Ta pogodba začne veljati z dnem podpisa obeh pogodbenih strank in velja do izpolnitve vseh pogodbenih obveznosti obeh strank ali morebitnega odstopa od pogodbe. 

21. člen

Pogodba je sestavljena v štirih (4) enakih izvodih, od katerih prejme vsaka od pogodbenih strank dva (2) izvoda. 

Številka pogodbe: 

Datum podpisa: __________                                          Datum podpisa: ___________

	IZVAJALEC
	
	MESTNA OBČINA MARIBOR

	
	
	župan 

Aleksander Saša ARSENOVIČ

